MESSIAS KUTSUB OMA RAHVAST
Oleme Iisraelis, Tibeeria linnas oleval mäel.
Olen siin koos oma sõbra, pastori Claude Ezagouriga.
kes juhatab Tibeerias kogudust The Moning Star Felloship.
Seda mäge on seostatud palvega.
Claude, leidsid Jumala ajal, mil olid nn "parimas meheeas".
Tulid 26-aastasena Alžeeriast, Prantsusmaa kaudu Iisraeli.
Leidsid siin usu Messiasse ja oled nüüd messiaanlik juut.
Räägi meile sellest lähemalt.
Tulime koos naisega 1975. aastal Iisraeli elama.
Olime sionistlikud juudid, kes ei uskunud Jeesusesse.
Tulime kibutsi e ühismajandisse, mis paistab meie taga.
Seal sain oma usku praktiseerida.
Palvetasin igal hommikul palveraamatu abil.
1980. aastatel tekkis mul sügavaid kahtlusi.
Ma ei kogenud oma elus Jumala tööd.
Mul ei olnud osadust Jumalaga,
vaid austus religiooni vastu, kuid see ei toonud rahu mu hinge.
Hakkasin otsima vastuseid, nii nagu paljud juudid teevad,
sh uurima teisi religioone, näiteks idamaa usundeid.
Jätkasin ka judaismi kombestiku täitmist
ja olin ustav oma esiisade traditsioonidele.
Samal ajal otsisin midagi uut Indiast ja teistest idamaadest.
Harrastasin budismi ja transtsendentaalset meditatsiooni.
Ühel päeval ostis naine mulle raamatu meditatsioonist.
Me mõlemad ei teadnud,
et see meditatsioon oli piiblisalmide üle.
Raamatu lugemine üllatas mind.
Kogesin, et piiblisalmide lugemine avaldas mulle tugevat mõju.
Eriti mõjutas mind evangeeliumite lugemine
ja kuidas Jeesus kõnetas juute.
Jeesus köitis mind.
Mu mõistus tõrkus sellele vastu, sest ma ei saa Jeesust pooldada,
kuna arvasin, et Ta on paganatele, mitte juutidele nagu mina.
See oli mu jaoks suurim dilemma.
Jumala sõna tabas mind taas kristlikku raadiojaama kuulates.
Saade oli Liibanonist.
Ma ei teadnud, et see oli kristlik raadiokanal.
Saates jutlustas pastor Jesaja raamatust,
kus Jeesuse tulekut prohveteeriti 700 aastat enne Kristust.
See hämmastas mind.
Võrdlesin neid piiblisalme kodus olevast Talmudist.
Sain ilmutuse sellest,
et Jeesus on minu isiklik Päästja ja ka kõikide juutide Päästja.
Tellisin kassette, mida sain banaaniistanduses töötades kuulata.
Mõistsin, et nüüd tean tõde, kuid ei teadnud, mida teha,
sest arvasin, et olen ainus Jeesusesse uskuv juut Iisraelis.
Mõtlesin, et peaksin raamatu kirjutama.
Ütlesin naisele, et lugesin Piiblist, et Jeesus on juutide Messias.
Muidugi ei uskunud ta seda.
Järgmised kaks aastat
olid meil suured raskused omavahelistes suhetes.
Olime peaaegu lahku minemas.
Kuid tänu Jumalale,
et Ta juhatas mind kokku teiste juudisoost usklikega.
Kui rääkisin neile probleemist oma abikaasaga,
siis nad ütlesid, et peaksin iga päev palvetama oma naise pääste eest.
Palusin järjekindlalt iga päev.
Neil päevil me isegi
ei rääkinud üksteisega, sest tahtsime lahutada.
Nägin, et mu naine oli siiski Piibli läbi lugenud.
Ta kohtus samuti Issandaga ja võttis Jeesuse oma südamesse.
See oli mu esimene palvevastus.
Järgmisena palvetasin kogu oma perekonna eest.
Mu lapsed ja adopteeritud poeg said usklikeks.
Palvetasin oma ema eest.
Ta oli kasvatanud meid ristiusu vastasteks.
Palusin ustavalt tema eest.
Kui rääkisin emale oma usust,
siis ütles ta, et see pole võimalik, sest Jeesus pole juutide jaoks.
Ema ütles, et sel juhul ta usub, kui näitan seda ta isa Piiblist.
Mu vanaisa oli veendunud ortodoksne juut.
Kui sain emalt vanaisa Piibli ja seal oli ka Uus Testament.
Võib-olla oli mu vanaisa salajane usklik.
Näitasin emale vanaisa Piiblist salme ja temast sai usklik.
Samuti palusin oma kolme õe eest, kellest said ka usklikud.
Usun, et Jumal tegi mu elus asju, et näidata mulle ja teistele,
et kätte on jõudnud aeg juutide pääste eest palvetada.
Jumal päästab nad, kui me nende eest palume.
Iisraelis on tänapäeval u 120 messiaanlikku kogukonda.
Mõned ütlevad, et rohkem, teised, et vähem.
Tuhandeid juute Iisraelis on saanud usklikuks,
sest paljud kristlased on hakanud palvetama juutide pääste eest.
See on ka põhjus, miks olen täna siin.
Tean, et keegi palvetas meie eest 10 aastat.
Kibutsis oli keegi usklik Hollandist.
Jumal vastas ta palvetele.
Sel viisil tulin mina usule,
mis erineb teistest, kuid lõpptulemus on sama.
Tibeeria linnast põhjapool asuvas Filippuse Kaisareas
küsis Jeesus jüngritelt: "Kelle mind inimesed ütlevad olevat?"
Peetrus tunnistab Jeesuse Messiaks.
Mõni salm hiljem räägib Jeesus järgimisest.
"Kui keegi tahab käia minu järel, võtku oma rist ja järgnegu mulle."
Claude, mis mõtteid toob sulle
kui messiaanlikule juudile risti järgimine ja selle kandmine?
Oled käinud kuulutamas Euroopas ja mujal maailmas,
kus kirikud on täis riste.
Mis mõtted on sul sellega seoses esile kerkinud?
Messiaanlikud juudid usuvad risti tähenduslikkust.
2000 aastat kestnud kristlaste antisemitism,
kõik kristlaste ja juutide vahel juhtunu ning juutide tagakius,
on põhjustanud seda, et rist on juutidele sümbol mõõgast.
Ristikäikude ajal kasutati mõõka risti sümbolina.
Kui juut näeb risti,
siis mõtleb ta kohe mõõka kandvate kristlastele.
Isegi kui see pole füüsiline.
Messiaanlikes kogukondades pole risti näha.
Vahel kristlased ei mõista seda.
Peaksime kandma seda südames ning mõistma risti tähendust.
Messiaanlikud juudid naasevad risti juurte juurde.
Risti juured on lepinguveres, mida me mõistame juutidena hästi.
Samuti judaismis, kus on templiteenistus.
Mõni päev tagasi oli suur lepituspüha, Yom Kippur,
kus kõigis sünagoogides loeti 3. Moosese 23. ptk-i,
kus räägitakse lepitusverest.
Sellisena mõistavad messiaanlikud juudid risti tähendust.
Pöördume Vana Testamendi juurde.
Mis on tänasel päeval risti tähendus meie jaoks?
Messiaanliku juudina usun, et kanname oma risti siin maa peal.
Oleme valinud selle tee vabast tahtest ja rõõmuga.
Fakt, et meid ei mõisteta ning oleme tagakiusatud,
käib kaasas sõnumiga ristist, mida oleme otsustanud kanda,
et tuua rõõmusõnumit siinsele Iisraeli rahvale.
Kindlasti on ka raskeid aegu.
Vajame Issanda abi ja teie palveid.
Tahaksime, et evangeelium leviks sellel maal kiiresti.
Kogeme vastuseisu ja teame,
et see on vaimulik vastuseis, mille taga on vaimulik vaenlane.
Võime endalt küsida,
millist risti oleme valmis enda kanda võtma.
Kas teie, kristlased, olete valmis koos meiega seda risti kandma,
mida me peame Iisraelis kandma?
Meie oleme siin Iisraelis Jeesuse tunnistajad.
Kas võiksite olla tunnistajad omal maal ja tunnistada Iisraelist?
Kas ütleksite avalikult, et armastate Iisraeli?
Kas ütleksite, et palute Iisraeli pärast ja toetate seda?
Kas see on teie maal poliitiliselt korrektne?
Kas oleksite selle nimel tagakiusatud ja kannatustes?
Kas olete valmis kandma risti oma õlgadel?
Võime näha, et ristil on kaks poolt.
Meie rist siin ja teie rist omal maal.
Teatavasti paljud kristlased keelduvad risti kandmast.
Nad ei taha Iisraeliga mingit tegemist teha.
Nad takerduvad teoloogiasse,
mille järgi on nad kogudus, mis justkui asendab Iisraeli.
Sellega keelduvad nad ristist.
Mida käskis Issand kristlastel ja messiaanlikel juutidel kanda.
Risti kantakse erineval viisil, kuid siht on meil sama.
Piibel räägib esmalt, et Jeesus on juutidele Messias.
Teisest küljest öeldakse 2. Moosese 4:22,
et Iisrael on Jumala esmasündinud poeg.
Teame, et Jeesus on Jumala ainusündinud poeg.
Need kaks käivad käsikäes ning seda peaks mõistma ühtsena.
Ma kaldun arvama,
et on kristlasi ja riike, kes pole mõistnud Iisraeli,
mistõttu on neil jäänud märkamata tõde ristist,
mida nad peaksid kandma.
Meie ajalugu on olnud piinarikas.
Alustades ristisõdadega,
seejärel tuli inkvisitsioon, siis holokaust ja edasi pogrommid.
Tänapäeval, kui näeme rahvaste hoiakut Iisraeli suhtes,
näiteks ÜRO-s, siis näeme, et vaimsus on taas sama.
Palvetame, et see muutuks ning usume, et see ka juhtub.
Sõime sellest kaljust
Õnnistatud on me usk
Sõime ja me kõhud said täis
Issanda sõna kohaselt
Sõime ja me kõhud said täis
Issanda sõna kohaselt
Sõime sellest kaljust
Õnnistatud on me usk
Sõime ja me kõhud said täis
Issanda sõna kohaselt
Sõime ja me kõhud said täis
Issanda sõna kohaselt
Olen Galileas koos oma sõbra, pastor Claude Ezagouriga.
Neil aladel asusid muistsed linnad: Korasin, Betsaida ja Kapernaum.
Matteuse 11:20 alates räägitakse sündmustest,
mil Jeesus prohveteeris ja kõneles selles paigas.
"Siis hakkas Jeesus hurjutama neid linnu,
kus kõige rohkem oli sündinud tema vägevaid tegusid,
et nad ei olnud meelt parandanud:
"Häda sulle, Korasin! Häda sulle, Betsaida!
Sest kui Tüüroses ja Siidonis
oleksid sündinud need vägevad teod, mis teie juures on aset leidnud,
küll nad oleksid ammugi kotiriides ja tuhas meelt parandanud.
Ometi ma ütlen teile:
Tüürosel ja Siidonil on kohtupäeval hõlpsam põli kui teil!
Ja sina, Kapernaum, kas sa arvad, et sind ülendatakse taevani?
Ei, sind tõugatakse alla põrgusse, sest kui Soodomas oleksid sündinud
need vägevad teod mis sinus, siis ta oleks püsinud tänini.
Ometi ma ütlen teile:
"Soodomamaal on kohtupäeval hõlpsam põli kui sinul!"
Claude, lugesime just Jeesuse prohvetlikke
ning üsna karme sõnu Jumala kohtupäeva ja viha kohta.
Need prohveteeringud on täitunud.
Näeme, et Korasin, Betsaida ja Kapernaum on varemetes.
Mida sina arvad, kas loetud lõigus on ka sõnum meile?
Kommenteeri ka Sakarja raamatut ning Jaakobi ahastust.
Siin kohas võime näha, mis Korasini linnast järgi on jäänud.
Teame, et sama juhtus Betsaida ja Kapernaumaga.
Tänapäeval käivad neis paigus turistid.
Võime küsida endalt, mida Jumal teeb ja võib teha?
Sageli näeme Jeesust isikuna, kes teeb inimestele kogu aeg head.
See on tõesti nii.
See siiski ei tähenda seda,
et Iisraeli rahvas võib ükskõik mida teha.
Jumal on püha.
Jeesus hoiatas seda rahvast.
Ta ütles, et nad on näinud Tema tehtud imesid.
Inimesed ei uskunud neid imesid.
Seal ei sündinud vaid imed, sest Jeesus õpetas ka seal.
Jeesus kogus rahva enda ümber.
Ta ütles, et alternatiivi pole ning Korasin hävitati.
Piibel räägib meile ka tänapäeval.
Seepärast peaksime uurima,
kas selles kirjakohas on räägitud ka praegustest aegadest.
Näeme, kuidas Iisraeli survestatakse.
Tahan meenutada kahte piiblikirjakohta.
Loen esmalt Jeremija 30:7:
"Häda! Sest see päev on suur, sellesarnast ei ole.
See on Jaakobile ahastuse aeg, aga ta päästetakse sellest."
Seda prohveteeringut nimetatakse Jaakobi ahastuseks.
Võimalik, et Jaakobi ahastuseaeg on juba kätte jõudnud või algab pea.
Iisrael on kogenud 2000 aasta jooksul raskeid aegu.
Holokaust oli viimane suurim katsumus.
Hetkel on jätkuv sõjategevus koos terrori- ja raketirünnakutega.
Raketid lendavad nii põhjast kui lõunast.
Loen järgnevalt Sakarja 13:8:
"Ja nõnda sünnib kogu maal, ütleb Issand,
sealt hävitatakse ja hukkub kaks osa, aga kolmas osa jääb sinna järele."
Need on karmid sõnad.
Kas see hakkab toimuma Iisraelis?
Iisraeli rahvale on alati väljapääs.
Iisraeli rahvas võib saada juba homme ilmutuse.
Nad hakkavad mõistma, mida Jumal neilt ootab
ja Iisraeli rahvas pöördub Jumala juurde tagasi.
Sel juhul see prohveteering ei täitu.
Kahjuks on tänane lugu sama
kui 2000 aastat tagasi Matteuse evangeeliumis.
Seesama suhtumine on nii kirikul kui messiaanlikel.
Iisraelile elatakse kaasa, palutakse ja armastatakse Iisraeli.
Evangeeliumi levitatakse Iisraelis, nagu nägime mõne päeva eest.
Sõnumit ei võeta vastu.
See tekitab mu südamesse suurt kurvastust.
Jeesust mitte ainult ei hüljata, vaid näeme pilkamist ja mõnitamist.
Teda peetakse järjekordseks valgustajaks.
Juutide silmade ees on kate,
kuigi paljud juudid on võtnud Jeesuse oma südamesse.
Messiaanlike juutidena peame Iisraeli päästmise eest
palvetama rohkem kui kunagi varem, et ilmutus jõuaks Iisraeli rahvani.
Kiriku ülesanne on samuti palvetada Iisraeli eest
ning samuti mõista Iisraeli tähtsust lõpuaegadel.
Jumalal on Iisraeli jaoks plaan, ja mitte ainult seda,
vaid ka Iisraeli kaudu kõigi rahvaste jaoks.
Jumala eesmärk on päästa rahvad, kuid Ta tahab seda teha Iisraeli kaudu.
Kogudus peab mõistma, et lõpuajad on käes.
Üle maailma palvetavad paljud kristlased Iisraeli pärast.
Palju tööd on veel teha, sest küllalt kogudusi on pimeduses.
Usutakse, et Iisraeli sugu on nagu kõik ülejäänud rahvad.
Piibli järgi pole see tõde.
Jumalal on eriline plaan Iisraeli jaoks ja Iisraeli kaudu kogu maailma jaoks.
Tõlge: Mare Peterson